કરન્સી ટ્રેડર્સ ચેતજો! જેઓએ તેમની પોઝિશન હેજ નથી કરી તેઓ મુશ્કેલીમાં આવી શકે છે. રિઝર્વ બેન્કના ગર્વનર રઘુરામ રાજન બેન્કોની બેડ લોનની બાબતમાં નિયત્રંણ લાદી રહ્યાં છે તેવું જ વલણ કરન્સી ટ્રેડર્સ પર પણ લેવાના છે. ક્રાઇસિસની સ્થિતિમાં મુશ્કેલી સર્જાય તે પહેલાં રાજન પાળ બાંધવાનું વિચારી રહ્યાં છે. આગામી સપ્ટેમ્બર- નવેમ્બરના ગાળામાં બિન- ભારતીયની વિદેશી કરન્સીની ડિપોઝિટ અથવા એફસીએનઆર (બી) ૨૦ અબજ ડોલર મેચ્યોર થવાના હોવાથી મૂડી બહાર ખેંચાઈ જવાની સંભાવના છે. આને રોકવા માટે રાજન આગોતરા પગલાં લેવાનું વિચારી રહ્યા છે.